kardosdrur/scandi-wiki huggingface dataset:
Indiana Pacers

Indiana Pacers er et amerikansk basketballhold fra Indianapolis i Indiana. Holdet blev stiftet i 1967 og spiller i NBA-ligaen. Holdet har endnu aldrig vundet et NBA-mesterskab, men nåede i år 2000 frem til finalerne, hvor de blev besejret af Los Angeles Lakers.

Indiana Pacers begyndte at spille i 1967 som medlemmer af den amerikanske Basketball Association (ABA), hvor de vandt tre mesterskaber og skabt et dynasti. I 1976 flyttede Pacers fra ABA til NBA, når Indiana's dynasti sluttede og Pacers organisationen begyndte at kæmpe. Pacers organisationen oplevede succes med erhvervelsen af Reggie Miller. Efter udseende i 2000 NBA finalerne, har Pacers ikke set meget Playoff succes, oplever en fire-sæson playoff tørke fra 2007 indtil de lige klaret det til playoffs igen i 2011.

Indiana Pacers hjemmebane "Conseco Fieldhouse". Indiana Pacers er meget kendt grundet en mand Reggie Miller, som i dag anses for at være en legende, og har haft en afgørende betydning for Indiana's Historie.

Der har været 13 træner for Pacers franchisen. Larry Staverman var den første træner for holdet i 1967, da holdet var i ABA. Coach Bobby Leonard holder mest vinde i franchise historie med 328 i hans 12 sæsoner med Pacers. Larry Brown kom til Pacers og førte holdet til mange slutspillet optrædener efter overtagelsen af stjernen Reggie Miller. Larry Bird overtog holdet i 1997 og coachet frem til 2000. Bird tog Pacers til deres eneste NBA-finale udseende i 1999-2000 sæsonen. Den nuværende cheftræner for Pacers er Frank Vogel, som afsatte Jim O'Brian. Frank Vogel har ingen tidligere erfaring som cheftræner for et baskethold i NBA.
Frank Vogel har tidligere fungeret som scout for både Los Angeles Lakers og Washington Wizards. Frank Vogel var også assistenttræner for Philadelphia 76ers og Boston Celtics.

Pacers førende spiller gennem tiden:
Games: Reggie Miller (1,389)
Minutes Played: Reggie Miller (47,621)
Field Goals Made: Reggie Miller (8,241)
Field Goal Attempts: Reggie Miller (17,699)
3-Point Field Goals Made: Reggie Miller (2,560)
3-Point Field Goal Attempts: Reggie Miller (6,486)
Free Throws Made: Reggie Miller (6,237)
Free Throw Attempts: Reggie Miller (7,026)
Offensive Rebounds: Dale Davis (2,276)
Defensive Rebounds: Mel Daniels (5,461)
Total Rebounds: Mel Daniels (7,643)
Assists: Reggie Miller (4,141)
Steals: Reggie Miller (1,505)
Blocked Shots: Jermaine O'Neal (3,113)
Turnovers: Reggie Miller (2,409)
Personal Fouls: Rik Smits (3,011)
Points: Reggie Miller (25,279)

Kendte spillere 
  Reggie Miller
  Rik Smits
  Šarūnas Jasikevičius
  Ron Mercer
  Danny Granger
  Paul George
  Victor Oladipo

Eksterne henvisninger 

 Klubbens hjemmeside

Hold i NBA
Pacers
Etableret i 1967
Indianapolis
Vegetarburger

Bøffen i en en vegetarisk burger kan laves af grøntsager, nødder, mejeriprodukter, svampe, soya-hentede vævede grøntsagsproteiner, hvedegluten, æg eller en kombination af disse. 

Det er også muligt at lave veganske burgere.

Burgere
Storno

Storno var en dansk virksomhed, der producerede radiotelefoner og senere mobiltelefoner.

Selskabet blev dannet i juli 1947 som en afdeling af Det Store Nordiske Telegraf Selskab. Oprindeligt hed selskabet Stonora, men ændrede allerede i 1948 navn til Storno. Begge navne var dannet ud fra moderselskabets navn. 

Allerede i 1950 gik Storno ind på det svenske marked. I 1968 blev selskabet omdannet fra en afdeling under Store Nordiske til et selvstændigt aktieselskab, der dog stadig var fuldt ejet af Store Nordiske. Virksomheden blev en stor succes i løbet af 1970'erne, og i 1975 var hver fjerde radiotelefon i Europa en Storno-telefon. Antallet af eksportmarkeder havde oversteget 80. Den amerikanske elektronikgigant General Electric købte i 1975 halvdelen af aktierne i Storno og overtog i 1978 yderligere 25%. De resterende 25% blev opkøbt i 1981.

Storno beskæftigede i 1979 over 2.400 ansatte, hvoraf de 1.000 arbejdede i Danmark. I 1986 solgte General Electric Storno videre til Motorola, som lod navnet fortsætte. Selskabet skiftede navn til Motorola Storno Danmark A/S i 1989, og Storno-navnet blev stadig brugt på produkterne frem til januar 1992.

Eksterne henvisninger 
 Hjemmeside om Stornos historie
 Svensk side om Stornos historie i Sverige

Elektronikvirksomheder i Danmark
Etableret i 1947
Ophørt i 1986
Emil Rathenau

Emil Moritz Rathenau (11. december 1838 i Berlin − 20. juni 1915) var en tysk virksomhedsleder, der grundlagde elektronikvirksomheden AEG.

Biografi 
Emil Rathenau var født i en velhavende jødisk familie. Han blev selv allerede i 1865 medejer af en fabrik, og mens han var på rejse for denne, fik han øjnene op for elektriciteten, der var stærkt på vej frem i samfundet. Med hjælp fra banker fik han rettighederne til at fremstille produkter, som Thomas Edison havde patenter til. I 1883 dannede han "Deutsche Edison-Gesellschaft für angewandte Elektricität", der i 1887 blev til "Allgemeine Elektricitäts-Gesellschaft" (AEG). 

I 1903 blev han direktør for AEG. Sammen med sin konkurrent og forretningspartner Werner von Siemens dannede han "Telefunken Gesellschaft für drahtlose Telegraphie mbH", og Rathenau havde også en række poster i bestyrelsen for "Berliner Handels-Gesellschaft und der Elektrizitäts AG vorm. W. Lahmeyer & Co.".

I privatlivet blev han i 1866 gift med Mathilde Nachmann, datter af en bankmand fra Frankfurt. De fik to sønner, Erich og Walther Rathenau. Sidstnævnte blev selv industrimand samt politiker og progressiv økonom.

Eksterne henvisninger 

Erhvervsfolk fra Tyskland
Personer fra Berlin
Jøder fra Tyskland
Vegetarisk mad

Vegetarisk cuisine henviser til mad, som har vegetartiske standarder ved at udelukke kød og dyrevævsprodukter. I lakto-ovo-vegetarisme (den mest almindelige slags vegetarisme i Vesten) tillades æg og mejeriprodukter som mælk og ost. Den strengeste slags vegetarisme er veganisme og frugtarisme, som udelukker alle dyreprodukter som mejeriprodukter og honning og selv sukker, der er filtreret og bleget/renset med knogler fra dyr. 

Vegetarisk mad kan klassificeres i adskillige typer:
Traditionel mad, der altid har været vegetarisk (korn/fibre, frugt, grøntsager, nødder, osv.)
Sojaprodukter som tofu og tempeh er normale proteinkilder. 
Vævet grøntsagprotein lavet af affedtet sojamel, der ofte bruges i chili- og burgeropskrifter frem for kød. 
Køderstatning, der efterligner kødens smag, væv og udseende og som ofte bruges i opskrifter, som normalt indeholder kød. Veganere er nødt til at bruge æg- og mejerierstatninger.

Vegetarisme
Moos (Niederbayern)

Moos er en købstad i Landkreis Deggendorf i Regierungsbezirk Niederbayern i den tyske delstat Bayern, med knap 2.200 indbyggere.

Geografi 
I kommunen ligger landsbyerne Langenisarhofen og Moos, og Moos er administrationsby i Verwaltungsgemeinschaft Moos. Kommuinen ligger i region Donau-Wald, hvor floden Isar munder ud i Donau.
 
Det smukke udmundingsområde er et meget benyttet område for vandre- og cykelture, og ved den tidligere "Maxmühle" og elektricitetsværket  "Grafenmühle" er der et informationscenter med udstillinger om kulturlandskabets biologi og geologi.

Eksterne henvisninger 

 Infohaus Isarmündung
Niederalteich

Niederalteich er en købstad i Landkreis Deggendorf i Regierungsbezirk Niederbayern i den tyske delstat Bayern, med godt 1.900 indbyggere.

Geografie 
Kommunen ligger Donaus venstre bred, cirka 5 kilometer sydøst for Isars udmunding, ved foden af Bayerischer Wald.

Historie 
Byen opstod sammen med Benediktinerklosteret Kloster Niederaltaich, som blev grundlagt i 731 eller 741 af hertug Odilo von Bayern.

Eksterne henvisninger 

 Abtei Niederaltaich
 Niederalteich : Historische Spurensuche
 Gerhard Neumann Museum
Oberpöring

Oberpöringer en købstad i Landkreis Deggendorf i Regierungsbezirk Niederbayern i den tyske delstat Bayern, med godt 1150 indbyggere. Den er administrationsby for Verwaltungsgemeinschaft Oberpöring.

Geografi 
Oberpöring ligger i region Donau-Wald ved floden Isar.

Der er følgende landsbyer og bebyggelser i kommunen: Niederpöring, Oberpöring, Gneiding, Oberpöringer Moos og Bürg.
Milwaukee Bucks

Milwaukee Bucks er et amerikansk basketballhold fra Milwaukee i Wisconsin. Holdet blev stiftet i 1968 og spiller i NBA-ligaen. Holdet har to gange vundet et NBA-mesterskab, senest i 2021 hvor de besejrede Phoenix Suns og i 1971 hvor de besejrede Baltimore Bullets i finalerne. I 1974 var holdet igen i finalen, men måtte her se sig besejret af Boston Celtics.

Milwaukee Bucks draftede i 2013 et såkaldt “steal” da de med femtende pick valgte Giannis Antetokounmpo, der på daværende tidspunkt spillede i den græske liga. Giannis formåede hurtigt at forbedre sig, han blev i 2018 tildelt prisen som ligaens MVP og var den mest centrale figur i Milwaukee Bucks historiske mesterskab i 2021 præcis 50 år efter klubbens første mesterskab blev vundet.

Titler 

 NBA:
 1971
2021

Kendte spillere 
  Kareem Abdul-Jabbar
  Moses Malone
  Gary Payton
  Ray Allen
  Giannis Antetokounmpo

Eksterne henvisninger 

 Klubbens hjemmeside

Hold i NBA
Sport i Wisconsin
Etableret i 1968
Bucks
Monotoni

Monotoni har flere betydninger.

Monotoni (matematik) – beskriver om en funktion er voksende eller aftagende.

Monotoni (musik) – betyder ensformig.

Ord og vendinger
Target

Target, det engelske ord for mål eller skydeskive, kan henvise til:

 Target Corporation, amerikansk detailhandelsvirksomhed
 Target Center, sportsarena i Minneapolis
 Target Field, baseballstadion i Minneapolis
 Target Games, svensk forlag
 Target Records, dansk pladeselskab

Film 
 Target (film fra 1985), amerikansk film instrueret af Arthur Penn

Personer 
 Guy-Jean-Baptiste Target (1733–1806), fransk advokat og politiker
Arno Victor Nielsen

Arno Victor Nielsen (født 11. januar 1946 i Gentofte, opvokset i Grindsted) er en dansk filosof og lektor i pædagogisk filosofi ved Danmarks Pædagogiske Universitetsskole indtil 2006.

Nielsen er mag.art. og cand.mag. og har tidligere været professor i æstetik ved Kunsthøgskolen i Bergen. Fra 1999-2002 var han forskningslektor ved Arkitektskolen Aarhus. Desuden har han været kulturanmelder ved Politiken, freelancer ved DR og kommentator ved Berlingske Tidende. Han har også været tilknyttet B.T., Kristeligt Dagblad og Ekstra Bladet, samt Information som klummeskribent.

Arno Victor Nielsen har desuden en omfattende foredragsaktivitet og talrige oversættelser.

Bibliografi 
 Arkitekturens ethos, 414 sider, Ikaros Press 2018
Frasorterede tankestreger, 322 sider, Forlaget Vandkunsten 1999
 Den Jyske Historiker, Aarhus Universitetsforlag, nr. 64, Juni 1993: tema: Museer, ed. AVN)
 Museum Europa: En udstilling om det europæiske museum fra renæssancen til vor tid / forfatter: Arno Victor Nielsen; med *Annesofie Becker & Willie Flindt. – Kbh.: Nationalmuseet: eksp. DBK, 1993
 Musikæstetik, Arbejdspapirer fra NSU nr. 23, 1985 (red. AVN m.fl.)
 Teknologifilosofi, Kbh. 1987, (red. AVN & Lund)

 Revser og Inspirator: Til ære for Arno Victor Nielsen, 154 sider, red. Jacob Dahl Rendtorff, Peter Kemp, Benedicta Pécseli, København 1996

 Kort biografi

Filosoffer fra Danmark
Ansatte ved Aarhus Universitet
Debattører fra Danmark
Kritikere fra Danmark
Journalister ved Politiken
Dansksprogede forfattere fra Danmark
Arthur Krasilnikoff

Arthur Krasilnikoff (12. juni 1941 i Ringsted – 12. september 2012) var en dansk forfatter.

Krasilnikoff blev student fra Herlufsholm Kostskole i 1960 og fik sin debut i 1966 med novellesamlingen Skyggehunde. I 1970 blev han uddannet filminstruktør fra Den Danske Filmskole, men fortsatte sin forfattervirksomhed. Han har fået talrige anerkendelser, legetater m.v. gennem tiderne, blandt andet mange engangsydelser fra Statens Kunstfond og siden 1998 fondens livslange ydelse.

Bibliografi 
 Trappen, 1965
 Skyggehunde – tolv historier, 1966
 Omkring Charlie – en roman af stumper, 1973
 Blodtapperen – en historie fra et regnehefte, 1975
 Gruppen Mandril, 1975
 Overfaldet, 1977
 Et vintereventyr, 1978
 Tordenfluer, 1979
 Det yderste år, 1982
 Jordbærridderen, 1982
 Sandhedens time, 1983
 Som landet ligger, 1983
 Lindas tid, 1985
 Kalkunens himmelfart og andre uskyldige historier, 1987
 Sygdommen og abemennesket, 1987
 Alting flyder eller Panta Rai – af en ung sømands breve til sin elskede, 1989
 De engelske damer, 1993
 Jens og bønnestagen, 1997
 Nattens rygrad, 1999
 Vandmærker, 1999
 Buskmennesker – et folk i Kalahari-ørkenen, 2000
 Hurtigløberen – essays og andre prøvelser, 2001
 Hvalens øje – en roman i 111 stykker, 2004

Referencer

Eksterne henvisninger 
 Arthur Krasilnikoff på Litteratursiden.dk
 

Kunstnere på finansloven (afdøde)
Danskere i 1900-tallet
Danskere i 2000-tallet
Personer fra Ringsted
Novelleforfattere fra Danmark
Personer i Kraks Blå Bog (afdøde)
Dansksprogede forfattere fra Danmark
Herlovianere
Jeppe Fruensgaard

Jeppe Fruensgaard (født 12. november 1977) er en dansk håndboldspiller, der spiller i Lemvig Håndbold. Fruensgaard spiller venstre fløj og har tidligere spillet i Dronninglund, Ikast-Bording, AGF, Århus GF, Voel og Bjerringbro-Silkeborg

Han er gift med håndboldspilleren Line Fruensgaard (tidl. Daugaard). sammen har de en datter

Håndboldspillere fra Danmark
Stine Frank

Stine Frank (født 19. marts 1979 i Sønderborg) er en dansk tidligere håndboldspiller, der spillede som venstre fløj.

Frank har spillet i Strandby/Elling og fået sin håndboldopdragelse der, Frederikshavn, Brabrand IF, Slagelse FH, GOG Svendborg TGI og SK Århus. Hun har vundet DM-sølv, Nordisk Mesterskab, bronze i U-VM, Champions League og The Treble med Slagelse FH.

Hun fik i december 2006 en knæskade i en kamp med Silkeborg Voel KFUM mod Aalborg DH. Hun er aldrig kommet tilbage efter skaden.

Håndboldspillere fra Danmark
Håndboldspillere fra Brabrand IF
Håndboldspillere fra Slagelse FH
Håndboldspillere fra GOG
Håndboldspillere fra SK Aarhus
Håndboldspillere fra Silkeborg-Voel KFUM
Personer fra Sønderborg
Ruhleben

Ruhleben er et område i det vestlige Berlin, der indgår i bydelene Charlottenburg-Wilmersdorf og Spandau.

Området rummer blandt andet en travbane (indviet 1908), der under Første Verdenskrig blev anvendt som interneringslejr for engelske civilister. I 1920 blev bydelen indlemmet i Stor-Berlin og delt mellem Spandau og Charlottenburg. Området udvikles for alvor i 1920'erne som beboelsesområde, særligt grundt arkitekterne Max Taut og Franz Hoffmanns byggeri af et- og to-plans-huse. I 1929 bliver Ruhleben endestation for U-Bahn-linjen U2. Efter 2. verdenskrig opføres et af Europas største forbrændingsanlæg i et industriområde i Ruhleben, og i 1952 anlægges en større kirkegård i den del af området, der ligger i Charlottenburg-Wilmersdorf.

Forstæder til Berlin
Frederiksholmbroen

Frederiksholmbroen forbinder øerne Frederiksholm og Arsenaløen på Holmen i København. Broen er oplukkelig og sikrer sejlbåde og større motorbåde fra bl.a. Halvtolvs Bådlaug og Schifters Bådlaug adgang til Københavns Havn.

Eksterne henvisninger 
 Frederiksholmbroen og Holmens Brolaug 
 Schifters Bådlaug 

Broer i København
Christianshavn
Lauenburg (Elben)

Lauenburg ved Elben (på dansk også Lauenborg) er en by i det nordlige Tyskland, beliggende under Kreis Herzogtum Lauenburg i det sydøstligste hjørne af delstaten Slesvig-Holsten. Den ligger cirka 40 km øst for Hamborg på den nordlige bred af floden Elben. Byen har et areal på 9,54 km² og 11.629 indbyggere (30. Sep. 2006).

Historie 
Byen blev grundlagt i 1182 af Bernhard af Askanien, en forfader til de senere hertuger af Sachsen-Lauenburg. Lauenburg var et hertugdømme indtil 1689. I middelalderen var byen en station på den gamle saltvej fra minerne ved Lüneburg; floden Stecknitz har sit udløb i Lauenburg, og via Stecknitzkanalen var det allerede fra 1398 muligt at sejle fragt til Lübeck.

Indbyggertallet var 830 indbyggere i 1810, i 1845 1.159 indbyggere, i 1855 1.090 indbyggere og i 1860 1.072 indbyggere.

Ludvig von Kahlen, der hentede folk fra Mecklenburg til Danmark for at opdyrke den jyske hede, var født i Lauenburg cirka år 1700.

Noter

Litteratur 
 Adolph Frederik Bergsøe: Den danske Stats Statistik, Første bind; København 1844
 "Folketællingen i Kongeriget Danmark, Hertugdömmet Slesvig, Hertugdömmet Holsteen og Hertugdömmet Lauenborg den 1ste Februar 1860! (Meddelelser fra Det Statistiske Bureau, Sjette Samling), København 1861 
 J. Greve: Geographie und Geschichte der Herzogthümer Schleswig und Holstein; Kiel 1844 
 Fr. Thaarup: Statistisk Udsigt over den danske Stat i Begyndelsen af Aaret 1825; Kjøbenhavn 1825

Eksterne henvisninger 
 Byens hjemmeside

Byer i Kreis Herzogtum Lauenburg
Byer langs Elben
Les Ulis

Les Ulis er en fransk kommune i Essonne i Paris sydvestlige forstæder. Den ligger 23 km fra Paris' centrum.

Byer i Essonne
Pibesvane

Pibesvanen (Cygnus columbianus) er en af de tre svanearter, man kan træffe i det fri i Danmark. Dens udseende minder forholdsvis meget om sangsvanens, men den har en mindre hals, og næbbets gule plet strækker sig ikke så langt frem. Den mindre størrelse har givet anledning til svanens norske navn dvergsvane, dværgsvane, og det svenske navn mindre sångsvan, mindre sangsvane. Som hos de andre svanearter er hannen og hunnen ens. Pibesvanen lever af vandplanter.

Eksterne henvisninger 
 

IUCN Rødliste - ikke truede arter
Svaner
Subarktiske fugle
Danmarks fugle
Katherine Neville

Katherine Neville (født 4 april 1945) er en amerikansk forfatter. Hendes romaner omfatter De otte, Et beregnet risiko, og Magisk Cirkel. Hun blev født i Missouri, i byen St. Louis, og hun har tidligere arbejdet som fotograf, model, konsulent ved Department of Energy, og næstformand for den lokale Bank of America.

Eksterne henvisninger 
 Katherine Nevilles hjemmeside
 Katherine Nevilles uofficielle hjemmeside
 Department of Energy
 Bank of America

Romanforfattere fra USA
Fotografer fra USA
Modeller fra USA
Peterskirken (Riga)

Peterskirken () i Riga er en kirke bygget i 1408 i centrum af Riga. Kirken blev bygget hvor der lå en trækirke, der kan dateres tilbage til 1209. Kirkens tårn var Europas højeste indtil det blev bombet i 1941 under 2. verdenskrig. Det nuværende tårn er bygget i 1973 og er en 122 m. høj stålkontruktion, hvor en elevator kan bringe turister til toppen.

Kildehenvisninger 

Bygninger, konstruktioner og anlæg i Riga
Kirker i Letland
Retskredse i Danmark

Danmark blev inddelt i egentlige retskredse i forbindelse med den store retsreform  i 1919, hvor politi- og retsvæsen blev adskilt. De hidtidige jurisdiktioners funktioner blev da overtaget af rets- og politikredse. I 1972 blev retskredsene betydeligt reduceret i antal, ligesom grænserne blev tilpasset kommuneinddelingen efter kommunalreformen i 1970. Den 1. januar 2007 trådte en ny omfattende reform af retskredsinddelingen i kraft. Retskredsene er samlet i 11 landsretsnævningekredse og 2 landsretskredse.

Færøerne udgør én retskreds, mens Grønland er opdelt i fire retskredse svarende til de fire grønlandske kommuner.

Retskredse i Danmark fra 2007 
Fra 1. januar 2007 inddeles Danmark i 24 retskredse. Enkelte af retskredsene vil have et permanent bemandet afdelingskontor.

Færøerne

Grønland

Retskredse i Danmark 1972-2006 
I 1972 blev antallet af retskredse reduceret fra 104 til 82 ekskl. Færøerne og Grønland. Danmark var indtil 31. december 2006 inddelt i 82 byretskredse.

Se også 
 Politikredse i Danmark

Kilder 
 Oversigt over danske retskredse, domstol.dk

Noter 

Danmarks subnationale enheder
Lister relateret til Danmark
Danmarks retsvæsen
Utah Jazz

Utah Jazz er et amerikansk basketballhold fra Salt Lake City i Utah, der spiller i NBA-ligaen. Holdet blev stiftet i 1974 som New Orleans Jazz, men holdejeren valgte i 1979 at flytte holdet vestpå til staten Utah. Holdet har endnu aldrig vundet et NBA-mesterskab, men nåede i både 1997 og 1998 frem til finalerne, hvor de begge gange blev besejret af Chicago Bulls.

Tidligere navne 
 New Orleans Jazz (1974-1979)

Kendte spillere 
  Karl Malone
  John Stockton
  Carlos Boozer
  Deron Williams
  Andrei Kirilenko
  Ricky Rubio
  Gordon Hayward
  Rudy Gobert

Eksterne henvisninger 

 Klubbens hjemmeside

Hold i NBA
Etableret i 1974
Sport i Utah
Salt Lake City
VM i floorball for damer 1999

VM i floorball for damer 1999 var det andet Verdensmesterskab i floorball for damelandshold, arrangeret af IFF. Mesterskaet blev afholdt i Sverige og kampene blev spillet i Börlänge 9. – 15. maj. Der blev både spillet i A-divisionen og B-divisionen.

B-divisionen 
5 lande deltog: Australien, Danmark, Japan, Singapore og Østrig. Der blev spillet en enkeltserie hvor alle hold mødte hinanden en gang. Østrig vandt serien, og oprykkede til A-divisionen i VM 2001, efter at have vundet tre af sine kampe, og fået uafgjort mod Japan. Danmark endte på en 3. plads.

A-divisionen 
7 lande deltog i A-divisionen. Egentlig skulle 8 hold have spillet, men Rusland trak sig ud af konkurrencen kort før start, og blev automatisk nedrykket til B-divisionen i VM 2001. Der blev først spillet gruppespil, med 3 hold i Gruppe A og 4 hold i Gruppe B.

Resultater Gruppe A

Tabel Gruppe A 

Sverige og Schweiz kvalificerer sig til semifinalerne.

Resultater Gruppe B

Tabel Gruppe B 

 Norge og Finland kvalificerer sig til semifinalerne.

Semifinaler

Bronzekamp

Finale

Medaljer 

1999
Sport i 1999
Portland Trail Blazers

Portland Trail Blazers er et amerikansk basketballhold fra Portland i Oregon. Holdet blev stiftet i 1970 og spiller i NBA-ligaen. Holdet vandt i 1977 sit hidtil eneste NBA-mesterskab, da holdet i finalen besejrede Philadelphia 76'ers. Yderligere to gange, i 1990 og 1992 har Trail Blazers været i NBA-finalen, men begge gange med nederlag.

Titler 

 NBA:
 1977

Kendte spillere 
  Scottie Pippen 
  Shawn Kemp
  Arvydas Sabonis 
  Rod Strickland
  Damian Lillard
  C.J. McCollum
  Clyde Drexler
  Bill Walton

Eksterne henvisninger 

 Klubbens hjemmeside

Hold i NBA
Sport i Oregon
Etableret i 1970
Trail Blazers
Philadelphia 76ers

Philadelphia 76ers er et amerikansk basketballhold fra Philadelphia i Pennsylvania, der spiller i NBA-ligaen. Holdet blev stiftet i 1946 som Syracuse Nationals, men flyttede i 1963 til Philadelphia. Holdet har tre gange, i 1955, 1967 og 1983 vundet NBA-mesterskabet. 76ers nok mest kendte spiller er Allen Iverson, som dog forlod klubben i 2006.

Tidligere navne 
 Syracuse Nationals (1946-1963)

Titler 

 NBA:
 1955, 1967 og 1983

Kendte spillere 
  Allen Iverson
  Moses Malone
  Theo Ratliff
  Maurice Cheeks
  Julius Erving
  Joel Embiid
  Ben Simmons

Eksterne henvisninger 

 Klubbens hjemmeside

Hold i NBA
76ers
Etableret i 1946
Løbebånd

Et løbebånd er en træningsmaskine anvendt til konditionstræning i blandt andet motionscentre.

Fordele og ulemper 
Der findes både fordele og ulemper, når det handler om løbebånd. Herunder ses der på fordele og ulemper i forhold til løb på almindelig vej.

Fordele 
På grund af den indendørs placering er man altid sikret en løbetur i tørre omgivelser, også selvom det sner og regner udenfor.

Underlaget på løbebånd er ofte mere stødabsorberende end det er tilfældet med asfalt, Derfor vil man sjældnere se sene- og ledskader på løbebånd.

Løbebåndets software gør det muligt at monitorere puls, hastighed, kalorier forbrændt uden ekstraudstyr.

Ulemper 
På grund af sin indendørs placering er fornemmelsen af at løbe på et løbebånd langt mindre realistisk.

Den jævne hastighed på løbebåndet kan også virke unaturlig på nogen.

Kilder

Eksterne henvisninger 

Løbetræning
Konditionstræning
Træningsudstyr